Diari Oficial de la Generalitat Valenciana


Sumari del DOGV 227, del 14-02-1985 (1985/803949)

ORDRE d'1 de febrer de 1985, de la Conselleria d'Obres, Públiques, Urbanisme i Transports, per la qual es regula l'arrodoniment en els preus dels bitllets dels serveis públics regulars de transport de viatgers per carretera, en l'àmbit territorial de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   227

Data del DOGV
:   14-02-1985

Secció del DOGV
:   ALTRES DISPOSICIONS

Número del document
:   1985/803949


Data del document
:   01-02-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre d'1 de febrer de 1985, de la Conselleria d'Obras Públiques, Urbanisme i Transports, per la qual es regula l'arrodoniment en els preus dels bitllets dels serveis públics regulars de transport de viatgers per carretera, en l'àmbit de la Comunitat Valenciana.  
A la vista de l'Ordre de 15 de gener de 1985 del Ministeri de Transports, Turisme i Comunicacions, d'elevació de tarifes en els serveis públics regulars de transport de viatgers per carretera, així com de l'experiència acumulada en l'aplicació de les Ordres d'aquesta Conselleria de 10 de juliol i 24 de setembre de 1984, que establiren l'arrodoniment en el preu dels billets d'aquestos serveis, amb la finalitat de facilitar l'operativitat i fluïdesa tan necessàries en aquest sector del transport, agilitzant l'expedició de bitllets i els canvis de moneda, es fa aconsellable unificar dites ordres amb un caràcter de permanència, així com estendre el referit arrodoniment als billets dels serveis que es realitzen amb vehicles dotats d'equip d'aire acondicionat, en l'època adequada i en funcionament.  
En conseqüència,  
DISPOSE:  
Primer  
S'autoritza l'arrodoniment per excés o per defecte al múltiple de cinc pessetes més pròxim segons corresponga, dels preus dels bitllets i mínims de percepció dels serveis públics regulars de transport de viatgers per carretera, en l'àmbit territorial de la Comunitat Valenciana, a l'objecte de suprimir les fraccions inferiors a cinc pessetes.  
Segon  
Els quadres de preus que s'autoritzen aplicant l'arrodoniment assenyalat en l'art. anterior, no suposaran, en cap cas, variació alguna de les tarifes base autoritzades en cada concessió.  
Tercer  
L'autorització corresponent a aquestos arrodoniments per excés o per defecte, afectarà necessàriament a tots els preus de bitllets inclosos en cada quadre.  
Quart  
Queden exceptuats d'aquestos arrodoniments, els bitllets corresponents a l'aplicació de tarifes especials previstes en l'art. 73 del vigent Reglament d'Ordenació dels Transports mecànics per Carretera (anada i tomada, abonaments).  
Cinquè  
L'aplicació de l'arrodoniment en els preus dels bitllets dels serveis amb origen o destí en Estacions d'autobusos, amb taxa d'utilització a l'usuari i per a línies que deguen utilitzar-la, es farà sumant a la taxa d'estació que corresponga el producte del partícip-empresa (incrementat amb l'import del Segur Obligatori de viatgers i el cànon de coincidència si procedeix) pels Quilòmetres computables, arrodonint-se el total d'aquesta operació per excés o per defecte segons procedisca.  
Sisé  
En aquells serveis que tinguen autoritzada la percepció de tarifes complementària per l'ús d'aire acondicionat, i en els supòsits en que aquesta dega aplicar-se, l'import de dita tarifa complementària s'incorporarà al preu del bitllet, incloses les percepcions anteriorment assenyalades quan procedisquen, abans de verificar l'arrodoniment.  
Seté  
En cap cas es podrà autoritzar més d'un arrodoniment per acumulació de les diverses percepcions assenyalades.  
Vuité.  
Les Empreses que sol·liciten l'arrodoniment per excés en bitllets que figuren en els quadres' de preus amb import inferior a 50 pessetes, hauran de tenir a disposició dels usuaris tacs de deu bitllets al preu resultant de la tarifa legal d'aplicació, sense altra variació que la produïda per l'arrodoniment a pessetes, en la forma legalmente establida.  
Nové  
Es concedeix un termini d'un mes a partir de l'entrada en vigor de la present Ordre, perquè les Empreses que desitgen acollir-s'hi presenten la corresponent sol·licitud i quadres de preus, per a la seua aprovació, davant els respectius Comandaments Territorials de Transports d'aquesta Conselleria.  
Desé  
Per la Direcció General de Transports d'aquesta Conselleria es podran dictar les Resolucions precises per a l'aplicació de la present Ordre que entrarà en vigor l'endemà de la seua publicació en el Diari Oficial la Generalitat Valenciana.  
DISPOSICIO FINAL  
Queden derogades les Ordres d'aquesta Conselleria de 10 de juliol i 24 de setembre de 1984 (DOGV de 9-8-84 i 22-10-84).  
València, 1 de febrer de 1985.  
El Conseller d'Obres Públiques, Urbanisme i Transports,  
VICENT LLOMBART I ROSA